Լևոն Սողոմոնյան

Լևոն Հովակիմի Սողոմոնյան (Նովել, ),  ամերիկահայ գրող, Հայաստանի գրողների միության անդամ (2002 թվականից), փիլիսոփայական գիտությունների դոկտոր, գրող, հրապարակախոս, պատմաբան։

Կենսագրություն 
Լևոն Սողոմոնյանը ծնվել է 1930 թվականի օգոստոսի 13-ին Երևանում։ 1956 թ. ավարտել է Բաքվի Երկաթուղային տրանսպորտի ինստիտուտը։ 1956–1976 թվականներին որպես քիմիկոս-ինժեներ աշխատել է Երևանի քաղաքային խորհրդի արտադրական վարչությունում։ 1976 թվականին մեկնել է Ամերիկայի Միացյալ Նահանգներ, ուր բնակվել է մինչև իր մահը։ ԱՄՆ-ում Լևոն Սողոմոնյանը հետևել է մի շարք համալսարանական դասընթացների։ 1997 թվականին ավարտել է ԱՄՆ-ի Հավայիի համալսարանի հումանիտար առարկաների բաժինը և ստացել փիլիսոփայության դոկտորի աստիճան։

Լևոն Սողոմոնյանն աշխատակցել է «Վերելք» ամսագրին։ Նա Լոս Անջելեսում լույս տեսնող ամենօրյա թերթերի թղթակից էր։ Բազմահատոր գրքերի և հոդվածների հեղինակ։ Ունի 100-ից ավելի գիտական աշխատանքներ՝ հայ ժողովրդի ծագման ու տարածման, փիլիսոփայության, մարդասիրության, հին աշխարհի ճարտարապետության, գեղարվեստի, միֆական արվեստի, թանկարժեք քարերի, դամբարանային վիմագրերի և այլ թեմաներով։ Լևոն Սողոմոնյանը ընտրվել է Կալիֆոռնիայի հայ գրողների միության փոխնախագահ, զբաղվել է պատմական, փիլիսոփայական, սոցիալական, ազգագրային, հայագիտական, աշխարհագրական, իրավագիտական խնդիրներով։ Լևոն Սողոմոնյանը իր մահկանացուն կնքել է Լոս Անջելեսում 2012 թվականի փետրվարի 2-ին 82 տարեկան հասակում։ 2015 թվականին լրացել է նրա 85 ամյակը։

Ստեղծագործությունը 
Լևոն Սողոմոնյանը բազմաժանր գրող է։ Գրել է արձակ ու չափածո առակներ, բանաստեղծություններ, պոեմներ, քառյակներ, պատմվածքներ, նովելներ, վիպակներ, վեպեր, զբաղվում է լրագրությամբ։ Նրա գրչին են պատկանում «Հայ նշանավոր գերդաստաններ» երկհատորյակը, «Զարմանահրաշ աշխարհ» 6 հատորյա մատենաշարը, «Երևանյան մանրապատումներ» 6 հատորյակը, «Ամերիկյան պատմվածքներ» 10 հատորից բաղկացած գրքերի շարքը, «Դեմքեր, դեպքեր, փաստեր» պատմվածքների և նովելների 6 հատորյակը, քրեական աշխարհը ներկայացնող «Հանցանք և պատիժ» պատմվածքների 10 հատորյակը և այլ բազմաթիվ գրքեր։ Լևոն Սողոմոնյանն անդրադարձել է նաև Արցախյան ազատամարտին։ Արցախյան թեմաներով նրա ստեղծած աշխատություններից են «Արյունից կորյուն է ծնվում» (Երևան, 1998), «Գնդակը վախենում է քաջից» (Երևան, 1998) վիպակները, «Աշոտ 30-ը (Պողպատ)» (Լոս Անջելես, 2007) վեպը և «Արնախում Բախշին» (Երևան, 1998) պատմավեպը։

Երկերի մատենագիտություն 
 Երեւանեան մանրատիպարներ, հատ. Ա, Լոս Անջելես, 1991, 190 էջ։
 Երեւանեան մանրատիպարներ, հատ. Բ, Լոս Անջելես, 1991, 170 էջ։
 Նովելեան երգեր, Լոս Անջելես, 1991, 189 էջ։
 Եթե (թևավոր խոսքեր, աֆորիզմներ), Երևան, 1995, 196 էջ։
 Առակներ, Երևան, 1996, 152 էջ։
 Երևանյան մանրապատումներ, հատ. Ա, Երևան, 1996, 201 էջ։
 Երևանյան մանրապատումներ, հատ. Բ, Երևան, 1996, 196 էջ։
 Ամերիկյան պատմվածքներ, հատ. 1, Երևան, 1998, 202 էջ։
 Անտուն, անհայրենիք մարդիկ (պատմվածք), Երևան, 1998, 142 էջ։
 Առյուծից կորյուն է ծնվում, Երևան, 1998, 90 էջ։
 Արնախում Բախշին (պատմավեպ 1855-1972 թթ.), Երևան, 1998, 312 էջ։
 Բզնունի Սպարտակ, Երևան, 1998, 117 էջ։
 Գնդակը վախենում է քաջից (վիպակ), Երևան, 1998, 236 էջ։
 Ժայռ էի առաջ (բանաստեղծություններ), Երևան, 1998, 307 էջ։
 Տիեզերք (պոեմ), Երևան, 1998, 110 էջ։
 Հազար ու մի վիմագիր բանաստեղծություն, Երևան, 1999, 300 էջ։
 Հին եւ նոր Երևանը, Լոս Անջելես, 1999, 288 էջ։
 Սեր և թախիծ (վեպ), մաս 1, ա. տ., 1999, 240 էջ։
 Սեր և թախիծ (վեպ), մաս 2, ա. տ., 1999, 250 էջ։
 Ամերիկյան պատմվածքներ, հատ. Ա, Երևան, 2000, 192 էջ։
 Դեմքեր, դեպքեր, փաստեր, հատ. 1, Լոս Անջելես, 2000, 217 էջ։
 Դեմքեր, դեպքեր, փաստեր, հատ. 2, Լոս Անջելես, 2000, 221 էջ։
 Երևանյան մանրապատումներ, հատ. Գ, Երևան, 2000, 224 էջ։
 Իմաստասիրություն, Երևան, 2000, 192 էջ։
 Հազվագյուտ դրամի ճակատագիրը, Երևան, 2000, 120 էջ։
 Ազգային խոհանոց, Լոս Անջելես, 2001, 605 էջ։
 Բախտացույց, Լոս Անջելես, 2001, 543 էջ։
 Գրիգոր Լուսավորիչ, թե Խավարիչ, Լոս Անջելես, 2001, 207 էջ։
 Դեմքեր, դեպքեր, փաստեր, հատ. 3, Լոս Անջելես, 2001, 205 էջ։
 Դեմքեր, դեպքեր, փաստեր, հատ. 4, Լոս Անջելես, 2001, 205 էջ։
 Երազահան, Լոս Անջելես, 2001, 240 էջ։
 Երևանյան մանրատիպարներ, հատ. Դ, Լոս Անջելես, 2001, 232 էջ։
 Զարմանահրաշ աշխարհ, հատ. 1, Լոս Անջելես, 2001, 348 էջ։
 Զարմանահրաշ աշխարհ, հատ. 2, Լոս Անջելես, 2001, 436 էջ։
 Ժողովրդական բժշկության դեղատոմսեր, Լոս Անջելես, 2001, 798 էջ։
 Իմաստուն մտքեր, կազմեց՝ Լևոն Սողոմոնյան, Լոս Անջելես, 2001, 623 էջ։
 Մտորումներ և խոհեր, Լոս Անջելես, 2001, 172 էջ։
 Օգտակար խորհուրդներ, Լոս Անջելես, 2001, 221 էջ։
 Անեկդոտներ և զվարճապատումներ, գիրք 1, Լոս Անջելես, 2002, 538 էջ։
 Անեկդոտներ և զվարճապատումներ, գիրք 2, Լոս Անջելես, 2002, 540 էջ։
 Գնչուհին (վիպակ), Լոս Անջելես, 2002, 284 էջ։
 Դեմքեր, դեպքեր, փաստեր, հատ. 5, Լոս Անջելես, 2002, 202 էջ։
 Դեմքեր, դեպքեր, փաստեր, հատ. 6, Լոս Անջելես, 2002, 200 էջ։
 Զարմանահրաշ աշխարհ, հատ. 3, Լոս Անջելես, 2002, 412 էջ։
 Զարմանահրաշ աշխարհ, հատ. 4, Լոս Անջելես, 2002, 409 էջ։
 Զարմանահրաշ աշխարհ, հատ. 5, Լոս Անջելես, 2002, 444 էջ։
 Զարմանահրաշ աշխարհ, հատ. 6, Լոս Անջելես, 2002, 436 էջ։
 Կապույտ անուրջներ, Լոս Անջելես, 2002, 299 էջ։
 Հայրենիքից հեռու, հայրենիքի հետ, Լոս Անջելես, 2002, 205 էջ։
 Հետաքրքրաշարժ խաղեր և առաջադրանքներ, Լոս Անջելես, 2002, 778 էջ։
 Մտորումներ (բանաստեղծություններ), Լոս Անջելես, 2002, 236 էջ։
 Ամերիկյան պատմվածքներ, հատ. Բ, Լոս Անջելես, 2003, 240 էջ։
 Առակներ և զրույցներ, Լոս Անջելես, 2003, 229 էջ։
 Երևանյան մանրապատումներ, հատ. Ե, Լոս Անջելես, 2003, 236 էջ։
 Կարոտի ղողանջներ, Լոս Անջելես, 2003, 196 էջ։
 Հայ նշանավոր գերդաստաններ, հատ. 1, Լոս Անջելես, 2003, 528 էջ։
 Հայ նշանավոր գերդաստաններ, հատ. 2, Լոս Անջելես, 2003, 544 էջ։
 Հանցանք և պատիժ, հատ. 1, Լոս Անջելես, 2003, 300 էջ։
 Հանցանք և պատիժ, հատ. 2, Լոս Անջելես, 2003, 300 էջ։
 Հանցանք և պատիժ, հատ. 3, Լոս Անջելես, 2003, 400 էջ։
 Հանցանք և պատիժ, հատ. 4, Լոս Անջելես, 2003, 398 էջ։
 Հոգու վերքը (վեպ), Լոս Անջելես, 2003, 254 էջ։
 Ամերիկյան պատմվածքներ, հատ. Գ, Լոս Անջելես, 2004, 400 էջ։
 Ամերիկյան պատմվածքներ, հատ. Դ, Լոս Անջելես, 2004, 400 էջ։
 Արցախապատում (պատմավեպ, վիպակներ), Լոս Անջելես, 2004, 576 էջ։
 Երազահան, Լոս Անջելես, 2004, 240 էջ։
 Հանցանք և պատիժ, հատ. 5, Լոս Անջելես, 2004, 512 էջ։
 Հանցանք և պատիժ, հատ. 6, Լոս Անջելես, 2004, 528 էջ։
 Հանցանք և պատիժ, հատ. 7, Լոս Անջելես, 2004, 512 էջ։
 Հանցանք և պատիժ, հատ. 8, Լոս Անջելես, 2004, 528 էջ։
 Հեքիաթներ, Լոս Անջելես, 2004, 256 էջ։
 Ամերիկյան պատմվածքներ, հատ. Ե, Լոս Անջելես, 2005, 558 էջ։
 Ամերիկյան պատմվածքներ, հատ. Զ, Լոս Անջելես, 2005, 528 էջ։
 Հանցանք և պատիժ, հատ. 9, Լոս Անջելես, 2005, 526 էջ։
 Հանցանք և պատիժ, հատ. 10, Լոս Անջելես, 2005, 622 էջ։
 Փախուստ դժոխքից, Լոս Անջելես, 2005, 320 էջ։
 Ամերիկյան պատմվածքներ, հատ. Ը, Լոս Անջելես, 2006, 543 էջ։
 Ամերիկյան պատմվածքներ, հատ. Թ, Լոս Անջելես, 2006, 590 էջ։
 Ամերիկյան պատմվածքներ, հատ. Ժ, Լոս Անջելես, 2006, 622 էջ։
 Երևանյան մանրապատումներ, հատ. Զ, Լոս Անջելես, 2006, 288 էջ։
 Հին ու նոր սերը, Լոս Անջելես, 2006, 302 էջ։
 Աշոտ 30-ը (Պողպատ), Լոս Անջելես, 2007, 413 էջ։
 Արահետ, Լոս Անջելես, 2007, 446 էջ։
 Արծվանիստ Զեյթուն, Երևան, 2007, 672 էջ։
 Լյուբան (վեպ), Լոս Անջելես, 2008, 400 էջ։
 Կյանքս ափիս մեջ (վեպ), Լոս Անջելես, 2008, 494 էջ։
 Կոտայքի արծիվները (վեպ), Լոս Անջելես, 2008, 543 էջ։
 Երևանյան մանրապատումներ (ընտրանի), Լոս Անջելես, 2013, 222 էջ։

Արտաքին հղումներ 
 https://www.youtube.com/watch?time_continue=41&v=DxhJRt9XpoA - Լևոն Սողոմոնյան
 http://armunicat.nla.am/cgi-bin/koha/opac-authoritiesdetail.pl?authid=9436 - Սողոմոնյան Լևոն Հովակիմի

Ամերիկահայ արձակագիրներ
Ամերիկահայ գրողներ
Փիլիսոփայական գիտությունների դոկտորներ
Հայ հրապարակախոսներ
Ամերիկահայ պատմաբաններ
Հայաստանի գրողների միության անդամներ